Official Journal L 324 , 11/12/2003 P. 0037 - 0054



Id-Deċiżjoni tal-Kummissjoni tal-21 ta' Novembru 2003 li tippreskrivi l-kondizzjonijiet ta' saħħa ta' l-annimali u l-ħtiġijiet ta' ċertifikazzjoni għal importazzjonijiet ta' ħut ħaj, il-bajd u l-gametes tagħhom maħsuba għall-biedja, u ħut ħaj ta' li joriġina mill-akwakultura u prodotti tagħhom maħsuba għall-konsum uman (mgħarrfa taħt dokument nru K (2003) 4219) (Test b'rilevanza għaż-ŻEE) (2003/858/KE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Direttiva tal-Kunsill 91/67/KEE tat-28 ta' Jannar 1991 dwar il-kondizzjonijiet tas-saħħa ta' l-annimali li jirregolaw il-ħruġ fis-suq ta' annimali u prodotti ta' l-akwakultura [1], kif l-aħħar emendata mir-Regolament tal-Kunsill (KE) Nru 806/2003 [2], u partikolarment l-Artikolu 19(3), l-Artikolu 20(1) u 21(2) tiegħu, Billi: (1) Lista ta' pajjiżi terzi jew partijiet minnhom, li minnhom l-Istati Membri huma awtorizzati li jimportaw ħut ħaj, il-bajd u l-gametes tiegħu għall-biedja fil-Komunità, għanda tiġi stabbilita. (2) Huwa meħtieġ li jiġu preskritti kondizzjonijiet speċifiċi tas-saħħa ta' l-anninmali u ċertifikati mudell għal dawk il-pajjiżi terzi, hija u titqies is-sitwazzjoni ta' saħħa ta' l-annimali tal-pajjiż terz konċernat u tal-ħut, bajd jew gametes li se jiġu mportati, sabiex tiġi prevjenuta l-introduzzjoni ta' aġenti ta' mard li jistgħu jikkawżaw impatt sinifikanti fuq il-ħażna ta' ħut fil-Komunità. (3) Għanda tingħata attenzjoni għall-mard ġdid u mard li huwa eżotiku għall-Komunità u li jista' jkollu impatt serju fuq il-ħażniet ta' ħut fil-Komunità. Barra minn hekk, il-politika ta' vaċċinazzjon u s-sitwazzjoni ta' mard rigward epizootic haematopoietic necrosis (EHN) u l-mardtal-ħut riferit fl-Anness A mad-Direttiva 91/67/KEE, fil-post tal-produzzjoni u fejn xieraq fil-post tad-destinazzjoni għandhom jitqiesu. (4) Huwa meħtieġ li pajjiżi jew partijiet minnhom li minnhom l-Istati Membri huma awtorizzati li jimportaw ħut ħaj, il-bajd u gametes tiegħu għall-biedja, iridu japplikaw kondizzjonijiet għall-kontroll ta' mard, u monitorjar għall-inqas ekwivalenti għal livelli stabbiliti fil-Komunità kif preskritti fid-Direttiva tal-Kunsill 91/67/KEE u fid-Direttiva tal-Kunsill 93/53/KE ta' l-24 ta' Ġunju 1993 li jintroduċu miżuri tal-Komunità għall-kontroll ta' ċertu mard tal-ħut [3], kif emendati l-aħħar mid-Deċiżjoni tal-Kummissjoni 2001/288/KE [4]. Il-metodi ta' kampjunar u ta' testjar użati għandhom għall-inqas ikunu ekwivalenti għad-Deċiżjoni tal-Kummissjoni 2001/183/KE [5] tat-22 ta' Frar 2001 li tippreskrivi l-pjanijiet ta' kampjunar u l-metodi dijanjostiċi għall-iskoperta u l-konferma ta' ċertu mard tal-ħut u li tħassar id-Deċiżjoni 92/532/KEE, u d-Deċiżjoni tal-Kummissjoni 2003/466/KE [6] tat-13 ta' Ġunju 2003 li jistabbilixxu kriterji għat-tqassim f'żoni (zoning) u sorveljanza uffiċjali wara suspett jew konferna tal-presenza ta' Infectious salmon anaemia (ISA). F'każijiet fejn metodi ta' kampjunar u ta' testjar mhumiex preskritti fil-leġislazzjoni tal-Komunità, il-metodi ta' kampjunar u ta' testjar użati għandhom ikunu bi qbil ma' dawk preskritti fl-Uffiċċju Internazzjonali ta' Manwal ta' Epizootics (UIE) ta' Testijiet Dijanjostiċi għal Annimali tal-Baħar. (5) Huwa meħtieġ li l-awtoritajiet kompetenti responsabbli ta' dawn il-pajjiżi terzi jindaħlu sabiex jgħarrfu permezz ta' fax, telegramma jew posta elettronika, lill-Kummissjoni u l-istati Membri fi żmien 24 siegħa, b'kull okkorrenza ta' epizootic haematopoietic necrosis (EHN), jew mard ieħor riferit fl-Anness A mad-Direttiva 91/67/KEE, kif ukoll kull imxija ta' mard li jikkawża impatt sinifikanti fuq il-ħażna tal-ħut fit-territorju tagħhom jew partijiet minnu minn fejn huma awtorizzati importazzjonijiet koperti minn din id-Deċiżjoni. F'dan il-każ, l-awtoritajiet kompetenti responsabbli ta' dawk il-pajjiżi terzi jridu jieħdu miżuri sabiex jipprevjenu il-mard milli jinfirex fil-Komunità. Barra minn hekk u kif applikabbli, il-Kummissjoni u l-Istati Membri għandhom jiġu mgħarrfa b'kull bidla fil-politika ta' tilqim kontra dan il-mard. (6) B'żieda ma' dan, meta jiġi mportat ħut ħaj ta' oriġini ta' l-akwakultura u prodotti minnhom għall-konsum mill-bniedem, huwa meħtieġ li tiġi prevjenuta l-introduzzjoni fil-Komunità ta' mard serju li jaffettwa l-annimali tal-baħar. (7) Għalhekk, huwa meħtieġ li jiġu supplimentati l-ħtiġijiet ta' ċertifikazzjoni li għandhom x'jaqsmu ma' l-importazzjoni ta' ħut ħaj ta' oriġini ta' l-akwakultura u prodotti minnhom skond id-Direttiva tal-Kunsill 91/493/KEE tat-22 ta' Lulju 1991 li tippreskrivi l-kondizzjonijiet ta' saħħa għall-produzzjoni u l-ħruġ fis-suq ta' prodotti mis-sajd [7], kjf emendata l-aħħar mir-Regolament (KE) Nru 806/2003, mal-ħtiġijiet ta' ċertifikazzjoni ta' saħħa ta' l-annimali.. (8) Tista' titnaqqas il-possibilta li jiġi kontrollat u eradikat mard li huwa eżotiku għall-Komunità u li jista' jkollu impatt serju fuq il-ħażniet ta' ħut fil-Komunità, jekk ħut li jista' jġorr dan il-mard jiġi rilaxxat fl-ibħra magħluqa tal-Komunità. Ħut ħaj, bajd u gametes ta' oriġini ta' l-akwakultura, għandu għalhekk jiġI mportat fil-Komunità jekk jiddaħħlu f'xi razzett biss. (9) Din id-Deċiżjoni m'għandhiex tapplika għall-importazzjoni ta' ħut tropikali ornamentali li jinżamm b'mod permanenti fl-akkwarju-ijiet. (10) Din id-Deċiżjoni għandha tgħodd mingħajr preġudizzju għall-kondizzjonijiet ta' saħħa publika stabbiliti skond id-Direttiva 91/493/KEE. (11) Din id-Direttiva għandha tgħodd mingħajr preġudizzju għal Komunità jew dispożizzjoni nazzjonali dwar il-konservazzjoni ta' speċje. (12) Id-Direttiva tal-Kunsill 96/93/KE tas-17 ta' Diċembru 1996 dwar iċ-ċertifikazzjoni ta' annimali u prodotti mill-annimali [8] tippreskrivi livelli stabbiliti ta' ċertifikazzjoni. Ir-regoli u l-prinċipji applikati minn uffiċjali ċertifikanti ta' pajjiż terz għandhom jipprovdu garanziji, li huma ekwivalenti għal dawk preskritti f'dik id-Direttiva. (13) Għandhom jitqiesu l-priniċipji preskritti fid-Direttiva tal-Kunsill 2002/99/KE tas-16 ta' Diċembru 2002 li jippreskrivu r-regoli ta' saħħa ta' l-annimali li jirregolaw il-produzzjoni, il-proċessar, id-distribuzzjoni u l-introduzzjoni ta' prodotti li joriġinaw mill-annimali għall-konsum tal-bniedem [9], b'mod partikolari l-Artikolu 3 ta' dik id-Direttiva. (14) Perjodu transitorju taż-żmien għandu jiġi provdut għall-implimentazzjoni tal-ħtiġijiet ġodda ta' ċertifikazzjoni ta' importazzjoni. (15) Il-lista ta' pajjiżi approvati riferita fl-Anness I ma' din id-Deċiżjoni għandha tiġi riveduta mhux aktar tard minn 12-il xahar wara d-data ta' applikazzjoni. (16) Il-miżuri provduti f'din id-Deċiżjoni huma bi qbil mal-opinjoni tal-Kumitat Permanenti tal-Katina ta' l-Ikel u s-Saħħa tal-Annimali, ADOTTAT DIN ID-DEĊIŻJONI: Artikolu 1 Skop 1. Din id-Deċiżjoni tistabbilixxi regoli armonizzati għas-saħħa ta' l-annimali għall-importazzjoni ta': (a) ħut ħaj, il-bajd u l-gametes tiegħu, maħsuba għall-biedja fil-Komunità; (b) ħut ħaj li joriġina mill-akwakultura maħsub għall-bini mill-ġdid tas-setturi tas-sajd put-and take fil-Komunità; (ċ) ħut ħaj li joriġina mill-akwakultura u prodotti minnu, maħsub għall-konsum fil-pront tal-bniedem jew aktar proċessar qabel il-konsum mill-bniedem. 2. Din id-Deċiżjoni m'għandhiex tgħodd għall-importazzjoni ta' ħut tropikali ornamentali li jinżamm b'mod permanenti fl-akkwarju-ijiet. Artikolu 2 Id-definizzjonijiet 1. Għall-għant ta' din id-Deċiżjoni, id-definizzjonijiet fl-Artikolu 2 tad-Direttivi 91/67/KEE u 93/53/KEE għandhom japplikaw. 2. Għandhom japplikaw ukoll id-definizzjonijiet li ġejjin: (a) "joriġina mill-akwalkutura" ifisser ħut li joriġina minn razzett; (b) "ċentru ta' importazzjoni approvat" ifisser kull stabbiliment fil-Komunità fejn ikunu fis-seħħ miżuri speċjali ta' bijo-sigurta, approvati mill-awtorita kompetenti ta' l-Istat Membru konċernat, għal aktar proċessar ta' ħut ħaj importat li joriġina mill-akwakultura u prodotti minnu; (ċ) "żona kostali" tfisser żona li tikkonsisti minn parti mill-kosta jew ilma baħar jew estuary: (i) li għandha dilimitazzjoni ġijografika preċiża u tikkonsisti minn sistema idroloġika omoġenja jew serje ta' dawn is-sistemi, jew (ii) li hija lokata bejn il-bokkatura (mouths) ta' żewġ korsiji ta' l-ilma, or (iii) fejn ikun hemm razzett wieħed jew aktar u l-irziezet kollha huma mdawwrin minn żoni ta' buffer xierqa fuq iż-żewġ naħat tar-razzett jew irziezet; (d) "żona kontinentali" tfisser żona li tikkonsisti minn jew: (i) parti mit-territorju li tikkomprendi erja intiera għall-qbid tal-ħut mill-egħjun tat-toroq ta' l-ilma sa l-estuary jew aktar minn erja waħda għall-qbid tal-ħut li fiha l-ħut jitrabba, jinżamm jew jinqabad, kif ikun meħtieġ imdawra minn żona buffer li fiha jitwettaq programm ta' monitorjar mingħajr il-ħtieġa li tikseb l-istat ta' żona approvata, jew (ii) parti minn erja għall-qbid tal-ħut mill-egħjun tat-toroq ta' l-ilma sa barriera naturali jew artifiċjali li tipprevjeni lill-ħut milli jimigra minn naħa t'isfel ta' dik il-barriera, kif ikun meħtieġ imdawra minn żona buffer li fiha jitwettaq programm ta' monitorjar mingħajr il-ħtieġa li tikseb l-istat ta' żona approvata. Id-daqs u s-sitwazzjoni ġijografika taż-żona kontinentali trid tkun tant li l-possibbilitajiet għal kontaminazzjoni mill-ġdid p.e. minn ħut li jimigra huma minimizzati; (e) "razzett nominat" ifisser jew: (i) razzett kostali f'pajjiż terz suġġett għall-miżuri meħtieġa kollha biex tiġi prevjenuta l-introduzzjoni ta' mard u li l-ilma jiġi provvdut lilha permezz ta' sistema li tiżgura l-inattivazzjoni kompleta tal-patoġeni li ġejjin: infectious salmon anaemia (ISA), viral heamorrhagic septicaemia (VHS) u infectious haemorrhagic necrosis (IHN), jew (ii) razzett intern f'pajjiż terz suġġett għall-miżuri meħtieġa kollha biex tiġi prevjenuta l-introduzzjoni ta' mard. Ir-razzett, jekk ikun meħtieġ, jiġi protrett kontra l-għarar u l-infiltrazzjoni ta' l-ilma, u hemm barriera naturali jew artifiċjali lokata n-naħa t'isfel, li ma tħallix lill-ħut jidħol fir-razzett. L-ilma jiġi provvdut direttament lir-razzett minn borehole, nixxiegħa, jew bir, mgħoddi minn pajp, kanal miftuħ jew konduwit naturali, li ma jikkostitwixxix sors ta' infezzjoni għar-razzett u ma jħallix l-introduzzjoni ta' ħut selvaġġ. Il-kanal ta' l-ilma huwa taħt il-kontroll tar-razzett jew ta' l-awtoritajiet kompetenti; (f) "impriża" tfisser: kull fond approvat skond id-Direttiva 91/493/KEE, fejn prodotti mis-sajd huma mħejjija, proċessati, mkessħa, friżati, pakkjati jew maħżuna, imma minbarra swieq ta' rkant u ta' bejgħ bl-ingrossa li fihom iseħħ biss wiri u bejgħ bl-ingrossa; (g) "biedja" tfisser: l-attivita li sseħħ fuq kull razzett jew, b' mod ġenerali, xi stallazzjoni ġjografikament definita fejn il-ħut jiġi mrobbija jew miżmum bil-ħsieb li jinħareġ fis-suq; (h) "prodotti mill-ħut li joriġinaw mill-akwalkultura" ifissru kull prodott maħsub għall-konsum mill-bniedem li joħroġ minn ħut li joriġina mill-akwakultura, inkluż ħut sħiħ (mhux bl-intern imneħħi), ħut bl-intern imneħħi, u flettijiet, u kull prodott minnhom; (i) "aktar proċessar" ifisser it-tħejjija u l-proċessar qabel il-konsum mill-bniedem permezz ta' kull tip ta' miżura u metodu ta' teknika, li jipproduċu skart jew prodotti sekondarji li jistgħu jikkawżaw riskju ta' tixrid ta' mard, inkluż: operati li jaffettwaw l-anatomija sħiħa bħat-tneħħija tad-demm, it-tneħħija tal-ġewwieni (gutting/evisceration), it-tneħħija tar-ras (heading), it-tqattigħ fi flieli, it-tqattiegħ tal-flettijiet; (j) "konsum fil-pront mill-bniedem" ifisser li l-ħut importat għall-għan ta' konsum mill-bniedem ma jgħaddix minn aktar proċessar fil-Komunità qabel ma jinħareġ fis-suq tal-bejgħ bl-imnut għall-konsum mill-bniedem; (k) "settur tas-sajd put and take" ifisser għadajjar (ponds, lakes jew ibħra magħluqa li huma sostenuti mill-introduzzjoni ta' ħut primarjament għal sajd rekrejazzjonali aktar milli għall-konservazzjoni jew it-titjib ta' popolazzjoni naturali; (l) "territorju" ifisser pajjiż sħiħ, żona kostali, żona kontinentali jew razzett nominat, li huwa awtorizzat mill-awtorita kompetenti ċentrali tal-pajjiż terz konċernat għal esportazzjonil lill-Komunità. Artikolu 3 Kondizzjonijiet għall-importazzjoni ta' ħut ħaj, il-bajd u l-gametes tiegħu maħsuba għall-biedja, u għal ħut ħaj li joriġina mill-akwakultura għall-bini mill-ġdid tas-setturi tas-sajd put-and take, fil-Komunità Ewropea 1. L-Istati Membri għandhom jawtorizzaw l-importazzjoni fit-territorju tagħhom ta' ħut ħaj, il-bajd u l-gametes tiegħu għall-biedja biss jekk: (a) il-ħut joriġin f'territorju mniżżel f'lista fl-Anness I; (b) il-kunsinja tikkonforma mal-garanziji, inklużi dawl għall-pakkeġġjar u t-tikkettjar u l-ħtiġijiet addizzjonali speċifiċi xierqa, kif preskritti fiċ-ċertifikat tas-saħħa ta' l-annimal, imfassal b'mod konformi mal-mudell fl-Anness II, waqt li jitqiesu n-noti ta' spjega fl-Anness III; (ċ) il-ħut ikun ġie trasportat fuq kondizzjonijiet li ma jbiddlux l-istat ta' saħħa tiegħu. 2. L-Istati Membri għandhom jawtorizzaw l-importazzjoni fit-territorju tagħhom ta' ħut ħaj li joriġina mill-akwakultura, il-bajd u l-gametes tiegħu maħsuba għall-bini mill-ġdid dirett ta' setturi tas-sajd put-and take biss jekk: (a) il-kunsinja tikkonforma mar-regoli preskritti fil-paragrafu 1; (b) is-settur tas-sajd (put and take) ma jirrappreżentax għadajjar (lakes) jew ibħra magħluqa. 3. L-Istati Membri għandhom jiżguraw li ħut importat li joriġina mill-akwakultura, il-bajd u l-gametes tiegħu maħsuba għall-biedja jew bini mill-ġdid tas-setturi tas-sajd put-and take fl-ibħra tal-Komunità, huma ntrodotti biss f'irziezet jew setturi tas-sajd put-and take li jirrappreżentaw għadajjar (ponds) u mhumiex introdotti f'ibħra magħluqa. 4. L-Istati Membri għandhom jiżguraw li ħut ħaj importat jew li joriġina mill-akwakultura, il-bajd u l-gametes tagħhom huma trasportati direttament lir-razzett jew għadira (pond) tad-destinazzjoni, kif dikjarat fiċ-ċertifikati tas-saħħa ta' l-annimal. Artikolu 4 Kondizzjonijiet relatati ma' l-impotazzjoni tal-ħut ħaj ghal konsum uman ta' l-akwakultura. L-Istati Membri għandhom jawtorizzaw l-importazzjoni fit-territorju tagħhom ta' ħut ħaj li joriġina mill-akwakultura maħsub għall-konsum fil-pront mill-bniedem jew għal aktar proċessar qabel il-konsum mill-bniedem, biss jekk: (a) il-kunsinja tikkonforma mal-kondizzjonijiet preskritti fl-Artikolu 3 paragrafu 1 u l-Artikolu 7 paragrafu 1 ta' din id-Deċiżjoni; jew (b) il-ħut jintngħat direttament lil ċentru ta' importazzjoni approvat biex jinqatel u jitneħħielu l-ġewwieni. Artikolu 5 Kondizzjonijiet li għandhom x'jaqsmu ma' prodotti mill-ħut li joriġinaw mill-akwakultura għal aktar proċessar qabel il-konsum mill-bniedem 1. L-Istati Membri għandhom jawtorizzaw l-importazzjoni fit-territorju tagħhom ta' prodotti mill-ħut li joriġinaw mill-akwakultura maħsuba għal aktar proċessar qabel konsum mill-bniedem biss jekk: (a) il-ħut joriġina f'pajjiżi terzi u impriżi awtorizzati skond l-Artikolu 11 tad-Direttiva 91/493/KEE u jikkonformaw mal-ħtiġijiet ta' ċertifikazzjoni ta' saħħa pubblika preskritti skond dik id-Direttiva; u (b) il-kunsinja tikkonforma mal-garanziji, inklużi dawk għall-pakkeġġjar u t-tikkettjar u l-ħtiġijiet addizzjonali speċifiċi xierqa, kif preskritt fiċ-ċertifikat ta' saħħa ta' l-annimali, mfassal b'mod konformi mal-mudell fl-Anness IV, huma u jitqiesu n-noti ta' spjega fl-Anness III. 2. L-Istati Membri għandhom jiżguraw li l-proċessar ta' prodotti mill-ħut li joriġinaw mill-akwakultura jseħħ f'ċentri ta' importazzjoni approvati minbarra jekk: (a) il-ħut ikun tneħħilu l-ġewwieni qabel ma jintbagħat; jew (b) il-post ta' l-orġini jkollu stat ta' saħħa ekwivalenti għall-post fejn se jiġu proċessati partikolarment rigward epizootic haematopoietic necrosis (EHN) u l-mard riferit fil-listi I u II, kolonna 1, ta' l-Anness A mad-Direttiva 91/67/KEE. Artikolu 6 Kondizzjonijiet li għandhom x'jaqsmu ma' l-importazzjoni ta' prodotti mill-ħut li joriġinaw mill-akwakultura għal konsum fil-pront mill-bniedem L-Istati Membri għandhom jawtorizzaw l-importazzjoni fit-territorju tagħhom ta' prodotti mill-ħut li joriġinaw mill-akwakultura maħsuba għal konsum fil-pront mill-bniedem biss jekk: (a) il-ħut joriġina f'pajjiżi terzi u impriżi awtorizzati skond l-Artikolu 11 tad-Direttiva 91/493/KEE u jikkonformaw mal-ħtiġijiet ta' ċertifikazzjoni ta' saħħa pubblika preskritti skond dik id-Direttiva; (b) il-kunsinja tikkonforma mal-garanziji, inklużi dawk għall-pakkeġġjar u t-tikkettjar kif preskritti fiċ-ċertifikat tas-saħħa ta' l-annimal, imfassal b'mod konformi mal-mudell fl-Anness V, huma u jitqiesu n-noti ta' spjega fl-Anness III; (ċ) il-kunsinja tikkonsisti minn pakketti lesti għall-konsumatur ta' daqs xieraq għall-bejgħ bl-imnut direttament lill-konsumatur t' l-aħħar, bħal (i) flettijiet imqartsa fil-vakwu, (ii) prodotti siġillati ermetikament jew prodotti oħra trattati bis-sħana, (iii) blokki friżati ta' laħam tal-ħut, (iv) ħut bil-ġewwieni mneħħi jew imqiegħed fuq is-silġ. Artikolu 7 Ċertifikazzjoni 1. Fil-każ ta' ħut ħaj, il-bajd u l-gametes tiegħu, l-awtorita kompetenti fil-post ta' spezzjoni fuq il-fruntiera tal-pajjiż fl-Istat Membru fejn jaslu għandu jikkompleta d-dokument riferit fl-Anness tad-Deċiżjoni tal-Kummissjoni 92/527/KEE [10] b'waħda mid-dikjarazzjonijiet preskritti fl-Anness VI ma' din id-Deċiżjoni kif xieraq. 2. Fil-każ prodotti mill-ħut li joriġinaw mill-akwakultura, l-awtorita kompetenti fil-post ta' spezzjoni fuq il-fruntiera tal-pajjiż fl-Istat Membru fejn jaslu għandu jikkompleta d-dokument riferit fl-Anness B mad-Deċiżjoni tal-Kummissjoni 93/13/KEE [11] b'waħda mid-dikjarazzjonijiet preskritti fl-Anness VI ma' din id-Deċiżjoni kif xieraq. Artikolu 8 Prevenzjoni ta' kontaminazzjoni ta' ilmijiet naturali 1. L-Istati Membri għandhom jiżguraw li ħut ħaj importat li joriġina mill-akwakultura u prodotti minnu maħsuba għall-konsum mill-bniedem ma jiġux introdotti, u ma jikkontaminawx xi ilma naturali fit-territorju tagħhom. 2. L-Istati Membri għandhom jiżguraw li ilma ta' trasport minn kunsinji importati ma jwassalx għal kontaminazzjoni ta' ilmijiet naturali fit-territorju tagħhom. Artikolu 9 Approvazzjoni ta' ċentri ta' importazzjoni 1. L-awtoritàkompetenti ta' l-Istati Membri għandha tapprova impriża bħala ċentru ta' importazzjoni approvat basta iżda li tissodisfa l-kondizzjonijiet minimi ta' saħħa ta' l-animali ta' l-Anness VII ma' din id-Deċiżjoni. 2. L-awtorità kompetenti ta' l-Istat Membru għandha tfassal lista ta' ċentri ta' importazzjoni approvati, li kull wieħed minnhom għandu tingħata numru uffiċjali. 3. Il-lista ta' ċentri ta' importazzjoni approvati, u kull emenda sosegwenti għaliha, għandha tiġi komunikta mill-awtorità kompetenti ta' kull Stat Membru lill-Kummissjoni u lill-Istati Membri l-oħra. Artikolu 10 Data ta' applikazzjoni Din id-Deċiżjoni għandha tgħodd mill-1 ta' Mejju 2004. Artikolu 11 Din id-Deċiżjoni hija indirizzata lill-Istati Membri. Magħmula fi Brussel, fil-21 ta' Novembru 2003. Għall-Kummissjoni David Byrne Membru tal-Kummissjoni [1] ĠU L 46, tad-19.2.1991, p. 1. [2] ĠU L 122, tas-16.5.2003, p. 1. [3] ĠU L 175, tad-19.7.1993, p. 23. [4] ĠU L 99, ta’ l-10.4.2001, p. 11. [5] ĠU L 67, tad-9.3.2001, p. 65. [6] ĠU L 156, tal-25.6.2003, p. 61. [7] ĠU L 268, ta’ l-24.9.1991, p. 15. [8] ĠU L 13, tas-16.1.1997, p. 28. [9] ĠU L 18, tat-23.1.2003, p. 11. [10] ĠU L 332, tat-18.11.1992, p. 22. [11] ĠU L 9, tal-15.1.1993, p. 33. -------------------------------------------------- L-ANNESS I +++++ TIFF +++++ -------------------------------------------------- L-ANNESS II +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- L-ANNESS III +++++ TIFF +++++ -------------------------------------------------- L-ANNESS IV +++++ TIFF +++++ +++++ TIFF +++++ -------------------------------------------------- L-ANNESS V +++++ TIFF +++++ -------------------------------------------------- L-ANNESS VI Dikjarazzjonijiet li jridu jinħarġu mill-awtorità kompetenti fil-post ta' l-ispezzjoni fil-fruntiera biex jitlesta d-dokument riferit fl-Anness mad-Deċiżjoni 92/527/KEE jew fl-Anness B mad-Deċiżjoni 93/13/KEE L-awtorità kompetenti fil-post ta' l-ispezzjoni fil-fruntiera fl-Istat Membru tal-wasla għandu jikkompleta d-dokument riferit fl-Anness mad-Deċiżjoni 92/527/KEE jew ta' l-Anness B mad-Deċiżjoni 93/13/KEE b'waħda mid-dikjarazzjonijiet li ġejjin kif ikun xieraq: A. Dikjarazzjonijiet li jridu jiżdiedu mad-dokument riferit fl-Anness mad-Deċiżjoni 92/527/KEE rigward ħut ħaj, il-bajd u l-gametes tagħhom maħsuba għall-biedja, u ħut ħaj li joriġina mill-akwakultura għall-bini mill-ġdid tas-setturi tas-sajd put-and take, fil-Komunità Ewropea jew: "(Ħut ħaj) [1] (u) [2] (Bajd) [3] (u) [4] (Gametes) [5] ċertifikati għall-biedja f'żoni u rziezet tal-Komunità Ewropea għajr dawk bi programm jew stat approvat fil-Komunità, garanziji addizzjonali jew miżuri protettivi rigward: viral haemorrhagic septicaemia (VHS), u infectious haematopoietic necrosis (IHN), u spring viraemia of carp (SVC), u Gyrodactylus salaris." jew: "Ħut ħaj li joriġina mill-akwakultura ċertifikat għall-bini mill-ġdid ta' setturi tas-sajd put-and take f'żoni u rziezet fil-Komunità Ewropea għajr dawk bi programm jew stat approvat fil-Komunità, garanziji addizzjonali jew miżuri protettivi rigward: viral haemorrhagic septicaemia (VHS), u infectious haematopoietic necrosis (IHN), u spring viraemia of carp (SVC), u Gyrodactylus salaris." jew: "(Ħut ħaj) [6] (u) [7] (Bajd) [8] (u) [9] (Gametes) [10] ċertifikati għall-biedja f'żoni u rziezet tal-Komunità Ewropea inkluż dawk bi programm jew stat approvat fil-Komunità, garanziji addizzjonali jew miżuri protettivi rigward: (viral haemorrhagic septicaemia (VHS)) [11] (u) [12] (infectious haematopoietic necrosis (IHN)) [13] (u) [14] (spring viraemia of carp (SVC)) [15] (u) [16] (Gyrodactylus salaris) [17]." jew: "Ħut ħaj li joriġina mill-akwakultura ċertifikat għall-bini mill-ġdid ta' setturi tas-sajd put-and take f'żoni u rziezet fil-Komunità Ewropea inkluż dawk bi programm jew stat approvat fil-Komunità, garanziji addizzjonali jew miżuri protettivi rigward: (viral haemorrhagic septicaemia (VHS)) [18] (u) [19] (infectious haematopoietic necrosis (IHN)) [20] (u) [21] (spring viraemia of carp (SVC)) [22] (u) [23] (Gyrodactylus salaris) [24]." B. Dikjarazzjonijiet li jridu jiżdiedu mad-dokument riferit fl-Anness B mad-Deċiżjoni 93/13/KEE rigward prodotti mill-ħut li joriġinaw mill-akwakultura maħsuba għall konsum mill-bniedem jew: "Prodotti mill-ħut li m'għandhomx il-ġewwieni mneħħi li joriġinaw mill-akwakultura ċertifikati għal esportazzjoni lejn il-Komunità Ewropea (minbarra lejn żoni bi stat approvat tal-Komunità rigward (VHS) [25] (u) [26] (IHN) [27]) [28], għal aktar proċessar (f'ċentri approvati ta' importazzjoni) [29] qabel il-konsum mill-bniedem." jew "Prodotti mill-ħut bil-ġewwieni mneħħi li joriġinaw mill-akwakultura għal esportazzjoni lejn il-Komunità Ewropea, għal aktar proċessar qabel il-konsum mill-bniedem." jew "Prodotti mill-ħut li joriġinaw mill-akwakultura ċertifikati għal esportazzjoni lejn il-Komunità Ewropea, għal konsum fil-pront mill-bniedem." [1] Żomm kif inhu xieraq. [2] Żomm kif inhu xieraq. [3] Żomm kif inhu xieraq. [4] Żomm kif inhu xieraq. [5] Żomm kif inhu xieraq. [6] Żomm kif inhu xieraq. [7] Żomm kif inhu xieraq. [8] Żomm kif inhu xieraq. [9] Żomm kif inhu xieraq. [10] Żomm kif inhu xieraq. [11] Żomm kif inhu xieraq. [12] Żomm kif inhu xieraq. [13] Żomm kif inhu xieraq. [14] Żomm kif inhu xieraq. [15] Żomm kif inhu xieraq. [16] Żomm kif inhu xieraq. [17] Żomm kif inhu xieraq. [18] Żomm kif inhu xieraq. [19] Żomm kif inhu xieraq. [20] Żomm kif inhu xieraq. [21] Żomm kif inhu xieraq. [22] Żomm kif inhu xieraq. [23] Żomm kif inhu xieraq. [24] Żomm kif inhu xieraq. [25] Żomm kif inhu xieraq. [26] Żomm kif inhu xieraq. [27] Żomm kif inhu xieraq. [28] Żomm kif inhu xieraq. [29] Żomm kif inhu xieraq. -------------------------------------------------- L-ANNESS VII Kondizzjonijiet minimi għas-saħħa ta' l-annimal għall-approvazzjoni ta' "ċentri ta' importazzjoni approvati" għall-proċessar ta' ħut li joriġina mill-akwakultura A. Dispożizzjonijiet ġenerali 1. L-Istati Membri għandhom japprovaw biss impriżi bħala ċentri ta' importazzjoni għal aktar proċessar ta' ħut ħaj importat li joriġina mill-akwakultura u prodotti minnu basti li l-kondizzjonijiet fiċ-ċentru ta' importazzjoni huma tali li riskji ta' kontaminazzjoni ta' ħut fl-ibħra tal-Komunità, minn patoġeni li jistgħu jikkawżaw impatt sinifikanti lill-ħażna tal-ħut, permezz ta' skarigi jew skarti ieħor, jew b'mezzi oħra, huma evitati. 2. Impriżi approvati bħala "ċentru ta' importazzjoni approvat", ma jistgħux jiġu permessi li jmexxu ħut ħaj barra mill-impriża. 3. B'żieda mad-dispożizzjonijiet xierqa ta' saħħa pubblika preskritti skond id-Direttiva 91/493/KEE għal kull impriża, kif ukoll regoli tas-saħħa preskritti minn leġislazzjoni tal-Komunità rigward prodotti sekondarji ta' l-annimali mhux maħsuba għall-konsum mill-bniedem, għandhom japplikaw il-kondizzjonijiet minimi tas-saħħa ta' l-annimal kif preskritti hawn taħt. B. Dispożizzjonijiet ta' tmexxija 1. Ċentri ta' importazzjoni approvati jridu jinfetħu għall-spezzjoni u kontroll mill-awtorità kompetenti f'kull waqt. 2. Ċentri ta' importazzjoni approvati jrid ikollhom kontroll ta' mard effiċjenti, u sistemi ta' monitorjar; fl-applikazzjoni tad-Direttiva tal-Kunsill 93/53/KEE, każijiet ta' mard suspettat u mortalita għandhom jiġu nvestigati mill-awtorità kompetenti; l-analiżi u trattament meħtieġa jridu jitwettqu f'konsultazzjoni ma' u taħt il-kontroll ta' l-awtorità kompetenti, hija u titqies il-ħtieġa fl-Artikolu 3(1)(a) tad-Direttiva 91/67/KEE. 3. Ċentri ta' importazzjoni approvati jridu japplikaw sistema ta' tmexxija, approvata mill-awtorità kompetenti, inkluż rutini ta' iġjene u ta' rimi għat-trasport, kontenituri ta' trasport, faċilitajiet u tagħmir. Il-linji ta' gwida preskritti għad-disinfezzjoni ta' rziezet tal-ħut fil-Kodiċi tas-Saħħa ta' l-Annimal tal-Baħar Internazzjonali (UIE), is-Sitt Edizjoni, 2003, Appendiċi 5.2.2., għandhom jiġpu segwiti. Id-disinfettanti wżati jridu jiġu approvati għall-għan mill-awtorità kompetenti u tagħmir xieraq irid ikun disponibbli għat-tindif u d-disinfezzjoni. Skarigi ta' prodotti sekondarji u materjali oħra ta' skart inkluż ħut mejjet u l-prodotti tagħhom iridu jitwettqu bi qbil mar-Regolament (KE) Nru 1774/2002 tal-Parlament Ewropew u tal-Kunsill [1]. Is-sistema ta' tmexxija fiċ-ċentru ta' importazzjoni approvat għandha tkun tali li riskji ta' kontaminazzjoni ta' ħut fl-ibħra tal-Komunità minn patoġeni li jistgħu jikkawżaw impatt sinifikanti għall-ħażna tal-ħut, partikolarment rigward patoġeni eżotiċi għall-Komunità u l-patoġeni tal-ħut riferiti fil-lista I u II, kolonna 1, ta' l-Anness A mad-Direttiva 91/67/KEE, huma evitati. 4. Ċentri ta' importazzjoni approvati jridu jżommu rekord aġġornat ta': mortalita osservata; u tal-ħut ħaj kollu, il-bajd u l-gametes tiegħu li jidħlu fiċ-ċentru u prodotti li jitilqu miċ-ċentru inkluż is-sors tagħhom, is-supplenti tagħhom u d-destinazzjoni tagħhom. Ir-rekord għandu jkun miftuħ għal skrutinju mill-awtorità kompetenti f'kull waqt. 5. Ċentri ta' importazzjoni approvati jridu jitnaddfu u jiġu disinfettati regolarment bi qbil mal-programm deskritti f'punt 3 hawn fuq. 6. Persuni awtorizzati biss jistgħu jidħlu f'ċentri ta' importazzjoni approvati u jridu jilbsu ħwejjeġ protettivi inkluż xeddijiet tas-sieq xierqa. [1] ĠU L 273, ta’ l-10.10.2002, p. 1. --------------------------------------------------